作者：王义山
词牌/韵律：贺新郎

paragraphs: 雅有登山癖。
觉老来、尚可跻攀，浪游蹑屐。
险怪嶕嶢称雁荡，争秀群山第一。
更耸出、穹崖千尺。
景物深藏长谷里，最上龛，水凿时冲激。
硉矹处，巨□石。
地生天作谁能识。
睹江山如故，恨无一时人物。
灵运当年为太守，佳处都曾游历。
独不见、此山脚迹。
风月直须人管领，怎不移、石壁题岩壁。
今且著，老夫笔。